Sosiaali- ja terveysministeriöllä ja Terveyden ja hyvinvoinnin laitoksella olisi tiedonsaantioikeus pelaajia ja pelaamista koskeviin tietoihin, jotta rahapelaamisesta aiheutuvien haittojen ehkäisy ja vähentäminen olisi mahdollisimman tehokasta.
Tiedonsaantioikeus olisi rajattu viranomaisten tehtävien kannalta välttämättömiin tietoihin. Käsiteltävän aineiston sisältämät henkilötiedot tulisi ennen niiden luovuttamista tai analysointia pseudonymisoida eli niistä olisi poistettava kaikki henkilön suorat tunnistetiedot. Tietoja voitaisiin käyttää tutkimukseen ja ehkäisyn ja hoidon kehittämiseen.